वर्तमान में जिले में कुल एचआइवी संक्रमितों की संख्या 2819 है। उन्होंने बताया कि हमारे पास ऐसे मरीज आते हैं जिन्हें आईसीटीसी (इंटीग्रेटेड टेस्टिंग एंड काउंसलिंग सेंटर) जांच कर भेजता है। ऐसे लोगों का यहां रजिस्ट्रेशन होता है। उसके बाद उन मरीजों की सीडीफोर किया जाता है। जिसमें मरीजों की प्रतिरोधक क्षमता का पता चलता है। अगर सीडीफोर 350 से ऊपर है और मरीज को टीबी नहीं है तो उसे दवा नहीं दी जाती है। छह माह बाद उस मरीज की दोबारा जांच होती है। अगर सीडीफोर 350 से नीचे पाया जाता है और टीबी पाई जाती है तो उसे सेंटर से दवा दी जाती है। मरीजों की सारी जांच आरटी सेंटर में फ्री होती है। बताया कि जनपद में सात एनजीओ इस दिशा में कार्य कर रहे हैं और अब तक जागरूकता के लिए छह शिविरों का आयोजन हो चुका है। बताया कि 21 सितंबर 2011 को जनपद में एआरटी सेंटर की स्थापना हुई। पहले वर्ष 350 मरीज पंजीकृत हुए, दूसरे वर्ष इनकी संख्या 800 से 900 के बीच पहुंच गई।